Projektas

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PROJEKTO „KRIKŠTONIŲ BENDRUOMENĖS TRENIRUOKLIŲ SALĖ“ DALINIO FINANSAVIMO**

2020 m. lapkričio 12 d. Nr. 34-565

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 29 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.3 tikslo „Užtikrinti gyventojų socialinį saugumą“ 3.5.3 uždaviniu „Remti kaimo bendruomenių veiklą bei jų iniciatyvas“ bei atsižvelgdama į Lazdijų rajono Krikštonių kaimo bendruomenės komiteto 2020-11-04 prašymą „Dėl paramos skyrimo“, Lazdijų rajono savivaldybės taryba n u s p r e n d ž i a:

1. Numatyti iš Lazdijų rajono savivaldybės biudžeto lėšų Lazdijų rajono Krikštonių kaimo bendruomenės komiteto projekto „Krikštonių bendruomenės treniruoklių salė“ daliniam finansavimui ne daugiau kaip 1800,00 Eur projekto netinkamų finansuoti išlaidų. Bendra projekto vertė 6591, 60 Eur.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, mob. 8 613 28 027

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL PROJEKTO „KRIKŠTONIŲ BENDRUOMENĖS TRENIRUOKLIŲ SALĖ“ DALINIO FINANSAVIMO“**

**AIŠKINAMASIS RAŠTAS**

2020 m. lapkričio 5 d.

Lazdijų rajono savivaldybės tarybos sprendimo projektas „Dėl projekto „Krikštonių bendruomenės treniruoklių salė“ dalinio finansavimo“ parengtas vadovaujantis Lietuvos Respublikos vietos savivaldos įstatymo 6 straipsnio 29 dalimi, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.3 tikslo „Užtikrinti gyventojų socialinį saugumą“ 3.5.3 uždaviniu „Remti kaimo bendruomenių veiklą bei jų iniciatyvas“ bei atsižvelgiant į Lazdijų rajono Krikštonių kaimo bendruomenės komiteto 2020-11-04 prašymą „Dėl paramos skyrimo“.

Šio sprendimo tikslas – numatyti iš Lazdijų rajono savivaldybės biudžeto lėšų Lazdijų rajono Krikštonių kaimo bendruomenės komiteto projekto „Krikštonių bendruomenės treniruoklių salė“ daliniam finansavimui ne daugiau kaip 1800,00 Eur projekto netinkamų finansuoti išlaidų.

Bendra projekto vertė – 6591,60 Eur. Projektą finansuoja Lietuvos Respublikos švietimo, mokslo ir sporto ministerija 2020 m. Sporto rėmimo fondo lėšomis. Įgyvendinant projekto veiklas, bus įsigyjamas sporto inventorius, įranga ir atliekamas patalpų kosmetinis remontas (betonuojamos grindys, dažomos sienos, langai, klojama grindų danga ir pan.).

Lazdijų rajono Krikštonių kaimo bendruomenės komitetas prašo Lazdijų rajono savivaldybės prisidėti prie projekto įgyvendinimo ir skirti išlaidų 1800,00 Eur projekto veikloms finansuoti, nes bendruomenė neturi pakankamai lėšų šio projekto įgyvendinimui.

Sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir investicinių projektų

valdymo skyriaus vyriausioji specialistė Vaiva Čepononienė